බම්බලපිටිය කෝටිපති ව්‍යාපාරික මොහොමඩ් සියාම් නමැත්තාගේ ඝාතන සිද්ධියේ සැකකරුවකු ලෙස දැනට රක්ෂිත බන්ධනාගාර ගතව සිටින හිටපු බස්නාහිර උතුර නියෝජ්‍ය පොලිස්පති වාස් ගුණවර්ධන මහතා බන්ධනාගාර නිලධාරින් විසින් අද (25) ප්‍රථමවරට කොළඹ ප්‍රධාන මහේස්ත්‍රාත් අධිකරණයට ඉදිරිපත් කිරීමට නියමිතය.වාස් ගුණවර්ධන මහතා ඉකුත් (10) රාත්‍රී 9.45ට රහස් පොලිසිය විසින් අත්අඩංගුවට ගත් අතර, පැය 72ක අධිකරණ රැඳවි භාර නියෝගයකට අනුව රහස් පොලිසියේ රඳවා ප්‍රශ්න කළේය.රහස් පොලිසියේ රැඳවුම්භාරයේ සිටි වාස් ගුණවර්ධන මහතා හදිසියේ ඉකුත් (13) රෝගාතුරවීම නිසා කොළඹ ජාතික රෝහලට ඇතුළත් කිරීමෙන් අනතුරුව 72 වාට්ටුවේ නේවාසිකව ප්‍රතිකාර ලැබූහ.එදින එම රෝහල වෙත ගිය කොළඹ අතිරේක මහේස්ත්‍රාත් මොහොමඩ් සහබ්දීන් මහතා සැකකරු විශේෂ බන්ධනාගාර ආරක්ෂාව සහිතව මේ මස 25 වැනි දින දක්වා රක්‍ෂිත බන්ධනාගාර ගත කිරීමට නියෝග කළේය.කොළඹ ජාතික රෝහලෙන් බන්ධනාගාර රෝහලට මාරුකර ඇති වාස් ගුණවර්ධන මහතා අද (25) ප්‍රථමවරට කොළඹ මහේස්ත්‍රාත් අධිකරණයට ඉදිරිපත් කිරීමට නියමිතය..